ഭര്ത്താവിനെ അന്വേഷിച്ചിറങ്ങിയ ഭാര്യ ബൈക്കിടിച്ച് മരിച്ചു ഭര്ത്താവ് തൂങ്ങി മരിച്ച നിലയില് Begin typing your search... X ഭര്ത്താവിനെ അന്വേഷിച്ച് ഇറങ്ങിയ വീട്ടമ്മ ബൈക്കിടിച്ച് മരിച്ചു. കാണാതായ ഭര്ത്താവിനെ തൂങ്ങി മരിച്ച നിലയില് കണ്ടെത്തി. നീറണാകുന്നേല് ചിദംബരത്തെയാണ് തൂങ്ങി മരിച്ച നിലയില് കണ്ടെത്തിയത്. 75 വയസ്സായിരുന്നു. മൂലമറ്റത്തെ രതീഷ് പ്രസിഡന്റെ ഉടമായായിരുന്നു ചിദംബരം. പ്രസിന് അടുത്തുള്ള കിണറിന്റെ പൈപ്പില് തൂങ്ങിമരിച്ച നിലയിലാണ് ചിദംബരത്തിന്റെ മൃതദേഹം കണ്ടെത്തിയത്. ചിദംബരത്തെ സന്ധ്യയായിട്ടും കാണാതായതോടെ അന്വേഷിച്ച് ഇറങ്ങിയതായിരുന്നു ഭാര്യ സുജാത. മൂലമറ്റം ടൗണിന് സമീപത്ത് വെച്ച് ഇവരെ ബൈക്ക് ഇടിക്കുകയായിരുന്നു. ആശുപത്രിയിലെത്തിച്ചെങ്കിലും തലയ്ക്ക് സാരമായ പരിക്കേറ്റ സുജാത മരിച്ചു. ഇടിച്ച ബൈക്ക് ഓടിച്ചിരുന്ന ചെറാടി സ്വദേശി ദിലുവിനും പരിക്കുണ്ട്. സുജാതയുടെ മരണവിവരം ചിദംബരത്തെ അറിയിക്കാന് അന്വേഷിച്ചിറങ്ങിയപ്പോഴാണ് രാത്രി 10 മണിയോടെ ഇദ്ദേഹത്തെ മരിച്ച നിലയില് കണ്ടെത്തിയത്. കല, രതീഷ് എന്നീ രണ്ട് മക്കളാണ് ചിദംബരത്തിനും സുജാതയ്ക്കും. ഇതില് രതീഷ് നേരത്തെ മരണപ്പെട്ടിരുന്നു. Popular X